 Gorgorkaasi waxaa uu dhirta ay gaadhi waayaan u googoyn jiray riyaha, waxaanu ku maydhan jiray biyo saxni ku jira, subaxiina markaay tahay shanta aroornimo ayuu ku soo wareegi jiray Hargeysa oo dhan, Gorgorkaas oo ay dadka qaar yidhaahdeen waa caruurta aabahood oo weli ahaa, qaarna si kale ku sheegeen, ayuu abwaanku cagihiisa ugu tagay si uu u hubiyo waxaana dhagahiisa ka batay oo ay dadkoo dhan isla dhex marayeen, markuu arkay siduu u dhaqmayo gorgorku ayuu ka tiriyay maansadan gorgor, laakiin ujeedada maansadu waxay ahayd mid si farshaxanimo u uga waramaysay hab dhaqameedkii foosha xumaa iyo siyaasadii guracnayd ee maamulkii markaas talada hayay. 